บลจ.เกียรตินาคินภัทร แนะกองทุน SSF-RMF ครอบคลุมทุกทรัพย์สิน
“บลจ.เกียรตินาคินภัทร” แนะกองทุน SSF-RMF ครอบคลุมทุกทรัพย์สินในปท.-ตปท.
“บลจ.เกียรตินาคินภัทร” แนะกองทุน SSF-RMF ครอบคลุมทุกทรัพย์สินในปท.-ตปท.
3 ธ.ค. 2563

นายยุทธพล ลาภละมูล กรรมการผู้จัดการ บลจ.เกียรตินาคินภัทร เปิดเผยว่า แนวโน้มความผันผวนของตลาดการลงทุนลดลงในปี 64 ซึ่งเป็นปัจจัยบวกต่อการลงทุนในสินทรัพย์เสี่ยงโดยรวม หลังจากเศรษฐกิจโลกและไทย มีแนวโน้มฟื้นตัวดีขึ้นในปีหน้า จากสถานการณ์การแพร่ระบาดไวรัสโควิด-19 ดีขึ้นในหลายประเทศ การพัฒนาวัคซีนมีความคืบหน้าไปมากและคาดการณ์ว่าจะสามารถเริ่มผลิตใช้ได้ในช่วงต้นปี 64 ส่งผลให้การลงทุนในสินทรัพย์เสี่ยง เช่น หุ้นและหน่วยลงทุนอสังหาริมทรัพย์ ซึ่งได้รับผลกระทบรุนแรงจากการแพร่ระบาดของไวรัสโควิด-19 มีแนวโน้มฟื้นตัวดีขึ้นต่อ
นอกจากนี้ ผลการเลือกตั้งประธานาธิบดีของสหรัฐอเมริกา ที่นายโจ ไบเดน ชนะการเลือกตั้ง และพรรคเดโมแครตครองเสียงข้างมากในสภาล่าง ในขณะที่พรรครีพับลิกันครองเสียงข้างมากในวุฒิสภา ทำให้ตลาดมีมุมมองเชิงบวกต่อแนวโน้มการดำเนินนโยบายต่าง ๆ ของสหรัฐมากขึ้น ไม่ว่าจะเป็นนโยบายการคลังเพื่อกระตุ้นเศรษฐกิจที่มีขนาดสูงขึ้น ในขณะที่การผ่านกฎหมายเกี่ยวกับการขึ้นภาษีหรือที่เป็นข้อจำกัดในการดำเนินธุรกิจต่าง ๆ จะทำได้ยากขึ้น และการดำเนินนโยบายระหว่างประเทศกับนานาชาติในเชิงประนีประนอมมากขึ้น
สำหรับการลงทุนกองทุนรวมเพื่อการออม (SSF) และกองทุนรวมเพื่อการเลี้ยงชีพ (RMF) ซึ่งเป็นกองทุนที่จัดตั้งขึ้นเพื่อส่งเสริมการออมในระยะยาว โดยผู้ลงทุนได้มีสิทธิประโยชน์ทางภาษีตามที่กฎหมายกำหนด โดยผู้ลงทุนสามารถเลือกลงทุนในทรัพย์สินประเภทใดก็ได้ ซึ่งถือเป็นข้อดี เนื่องจากผู้ลงทุนสามารถเลือกลงทุนได้ตามความเสี่ยงที่ยอมรับได้ รวมถึงสามารถจัดสัดส่วนพอร์ตการลงทุนได้ตามเหมาะสมของแต่ละบุคคล
ทั้งนี้ บลจ.เกียรตินาคินภัทร นำเสนอกองทุน SSF และ RMF ที่ครอบคลุมทุกทรัพย์สิน ทั้งในและต่างประเทศ เพื่อเปิดโอกาสให้ผู้ลงทุนสามารถเลือกผสมผสานจัดพอร์ตการลงทุนที่ตอบสนองต่อเป้าหมายการลงทุนระยะยาวได้ โดยปัจจุบัน บลจ.เกียรตินาคินภัทร นำเสนอกองทุน SSF และ RMF โดยแบ่งตามประเภททรัพย์สิน ได้แก่ 1. กองทุนรวมตลาดเงิน (ความเสี่ยงต่ำ)  ลงทุนในตราสารหนี้ภาครัฐและเงินฝากระยะสั้น ได้แก่ SSF กองทุน KKP MP-SSF และ RMF กองทุน KKP MMRMF